Document ID: 31999D0506

Komisijas lēmums
(1999. gada 26. jūlijs),
ar kuru groza Lēmumu 98/610/EK, Euratom, ar ko izveido ekspertu grupas, lai palīdzētu Komisijai izstrādāt pētniecības un tehnoloģijas attīstības jomā veicamo pamatdarbību saturu un virzību
(izsludināts ar dokumenta numuru C(1999) 2359)
(Teksts attiecas uz EEZ)
(1999/506/EK, Euratom)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Atomenerģijas kopienas dibināšanas līgumu,
(1) tā kā ar Lēmumu 98/610/EK, Euratom [1] Komisija ir izveidojusi ekspertu grupas, lai palīdzētu Komisijai izstrādāt pētniecības un tehnoloģijas attīstības jomā veicamo pamatdarbību saturu un virzību;
(2) tā kā tāpēc Komisija ekspertu grupu locekļus ir iecēlusi uz diviem gadiem; tā kā šajā laikā var rasties vajadzība iecelt jaunus locekļus ar mērķi paplašināt viņu ģeogrāfiskās izcelsmes areālu, panākt lielāku zinātnisko un tehnisko kvalifikāciju līdzsvaru, kā arī nomainīt locekļus, kuri vairs nav spējīgi piedalīties ekspertu grupu darbā;
(3) tā kā ir jānodrošina ekspertu grupu viendabīgums kā vispārējs princips, jāveicina to pārvalde ar Komisijas struktūrvienībām un jānodrošina vajadzīgo caurskatāmības pakāpi;
(4) tā kā jauno locekļu pilnvaru termiņi beigsies tajā pašā laikā, kad iepriekš iecelto locekļu pilnvaru termiņi,
IR PIEŅĒMUSI ŠĀDU LĒMUMU.
1. pants
Lēmuma 98/610/EK, Euratom 4. panta 1. punkta pirmo daļu aizstāj ar šādu daļu:
"Ekspertu grupu locekļus Komisija ieceļ uz, ilgākais, diviem gadiem. Tikai vienu reizi locekļus var iecelt amatā atkārtoti vēl uz, ilgākais, diviem gadiem."
2. pants
Lēmums stājas spēkā tā pieņemšanas dienā.
Briselē, 1999. gada 26. jūlijā

Labels: 7
9
15